Diari Oficial de la Generalitat Valenciana


Sumari del DOGV 7005, del 17-04-2013 (2013/3512)

RESOLUCIÓ de 28 de març de 2013, de la Conselleria d'Hisenda i Administració Pública, per la qual autoritza ajustos pressupostaris derivats de la nova estructura de la conselleries d'Educació, Cultura i Esport, d'Hisenda i Administració Pública, i d'Economia, Indústria, Turisme i Ocupació, com a conseqüència dels Decrets 19/2012 i 179/2012, així com per l'aprovació dels seus reglaments orgànics i funcionals. Expedient número 06.001/13-001 (III part).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7005

Data del DOGV
:   17-04-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/3512


Data del document
:   28-03-2013

Organisme emissor
:   Conselleria d'Hisenda i Administració Pública

Tipus de document
:   Resolució

Descriptors 

:   * Conselleria d'Hisenda i Administració Pública

RESOLUCIÓ de 28 de març de 2013, de la Conselleria d'Hisenda i Administració Pública, per la qual autoritza ajustos pressupostaris derivats de la nova estructura de la conselleries d'Educació, Cultura i Esport, d'Hisenda i Administració Pública, i d'Economia, Indústria, Turisme i Ocupació, com a conseqüència dels Decrets 19/2012 i 179/2012, així com per l'aprovació dels seus reglaments orgànics i funcionals. Expedient número 06.001/13-001 (III part). [2013/3512]  
Després de l'aprovació de la nova estructura organitzativa derivada del Decret 19/2012, del president de la Generalitat, que va determinar les conselleries en què s'organitza l'Administració de la Generalitat, així com del Decret 179/2012, del Consell, que establix l'estructura orgànica bàsica de la Presidència i de les conselleries de la Generalitat, i en aplicació de la disposició transitòria tercera de la Llei 11/2012, de 27 de desembre, de Pressupostos de la Generalitat per a l'exercici 2013, es va fer l'obertura comptable pressupostària per tal d'adequar el pressupost aprovat per esta Llei de Pressupostos a la nova estructura orgànica, però mantenint en tot cas la suma total així com la distribució econòmica i funcional dels crèdits.  
  
No obstant això, i a conseqüència de la posterior aprovació dels reglaments orgànics i funcionals de les conselleries d'Educació, Cultura i Esport (Decret 190/2013), d'Hisenda i Administració Pública (Decret 20/2013) i d'Economia, Indústria, Turisme i Ocupació (Decret 188/2012), s'han produït canvis d'adscripció de programes, actuacions i llocs de treball, que fan necessaris ajustos pressupostaris per a imputar-los correctament. Les conselleries afectades han comunicat els ajustos que s'han de fer i, mentres s'analitzen els canvis d'adscripció dels llocs de treball, es considera oportú tramitar en una primera fase els relatius a la resta dels capítols.  
  
A este efecte, i d'acord amb el que disposen els articles 18 i 20.d de la Llei 11/2012, de Pressupostos de la Generalitat per a 2013, esta Conselleria d'Hisenda i Administració Pública adopta la resolució següent.  
  
  
Primer  
A fi d'adaptar pressupostàriament l'estructura orgànica i funcional de les conselleries d'Hisenda i Administració Pública, d'Educació, Cultura i Esport i d'Economia, Indústria, Turisme i Ocupació a les funcions que assignen els nous reglaments orgànics i funcionals, s'autoritza:  
  
a) Modificar la denominació dels programes següents de la Conselleria d'Educació, Cultura i Esport:  
- 421.40 «Administració educativa», que passa a denominar-se «Administració educativa i cultural».  
- 422.30 «Ensenyança Secundària i de règim especial» passa a denominar-se «Ensenyança Secundària».  
b) L'habilitació d'un nou centre gestor, en l'orgànica 09.02, «Secretaria Autonòmica d'Educació i Formació», per a la nova Direcció General de Formació Professional i Ensenyances de Règim Especial, amb la codificació 09.02.05, a la qual s'adscriu un nou programa, el 422.40, «Formació Professional i ensenyances de règim especial».  
  
c) Realitzar les transferències de crèdit detallades en l'annex d'esta resolució, per un import global de 970.147.090 euros, així com la vinculació a les aplicacions de destinació de les línies de subvenció i projectes d'inversió que hi figuren, amb els mateixos imports, dades descriptives i distribució de fons, amb les especificitats següents:  
  
- S'autoritza la regularització en formalització dels pagaments comptabilitzats per un total de 3.972,21 euros, en la Línia T3250, «Beques de pràctiques professionals» de l'annex de transferències corrents del programa 611.20, de l'aplicació d'origen a la de destinació.  
- La línia T5636, «Col·laboració amb el Consell de Cambres de Comerç de la Comunitat Valenciana», dotada amb 200.000 euros, per a desplegament de projectes formatius dirigits tant a la qualificació dels treballadors com a accions complementàries de l'alumnat de formació professional, que serà gestionada d'acord amb la distribució per aplicacions vinculants següent:  
  
  
  
- La supressió de la línia T7224, «Fons d'activitats culturals i esportives i per al foment de les actuacions turístiques», dotada amb 42.070 euros, la dotació de la qual es transferix al capítol 2 del programa «Gastos diversos», en situació de no disponible.  
  
Segon  
Els òrgans gestors han de reassignar els compromisos de gasto comptabilitzats abans de l'adopció d'este acord.  
  
  
València, 28 de març 2013.- El conseller d'Hisenda i Administració Pública: Juan Carlos Moragues Ferrer.  
  
EXP. 06.001/13-001 ( 3a PART)  
  
ANNEX  
  
